d)

a hatodik felülvizsgálati konferencia eredményessége érdekében – a korábbi ilyen konferenciák alkalmával létrehozott keret alapján – segíti a konszenzus kialakítását, és támogatja többek között az alábbi lényeges kérdéseket: i. a BTWC-hez való, valamennyi állam általi egyetemes csatlakozás, ideértve a BTWC-ben nem részes államok felszólítását arra, hogy késedelem nélkül csatlakozzanak a BTWC-hez és jogilag kötelezzék el magukat a biológiai és toxinfegyverek elterjedésének megakadályozása és leszerelése mellett; valamint ezen államoknak a BTWC-hez való csatlakozásáig ezen államok ösztönzését arra, hogy megfigyelőként vegyenek részt a BTWC részes államainak ülésein, és önkéntes alapon hajtsák végre annak rendelkezéseit. Törekedés – többek között a BTWC egyetemessé tétele révén – a biológiai és toxinfegyverek tilalmára, amelyet a nemzetközi jog általánosan kötelező erejű szabályává nyilvánítottak; ii. a BTWC szerinti kötelezettségeknek való teljes mértékű megfelelés, és a hatékony végrehajtás valamennyi részes állam által; iii. a BTWC valamennyi rendelkezésének való, valamennyi részes állam általi teljes mértékű megfeleléssel kapcsolatban – szükség esetén – a nemzeti végrehajtási intézkedések megerősítése, beleértve a büntető jogszabályokat és a kórokozó mikroorganizmusok és a méreganyagok ellenőrzését a BTWC keretében. Törekedés a BTWC-nek való megfelelés megerősítése és ellenőrzése hatékony mechanizmusainak meghatározására; iv. a BTWC részes államai közötti fokozott információcserén keresztül az átláthatóság növelését célzó erőfeszítések, beleértve a BTWC-ben részes államok éves információcseréjét is (bizalomépítő intézkedések), a bizalomépítő intézkedések mechanizmusának földrajzi fedettségét és hasznosságát értékelő és javító intézkedések meghatározása, valamint az alkalmazási köre bármely lehetséges kiterjesztése alkalmazhatóságának feltárása; v. az 1540 (2004) számú ENSZ BT-határozat szerinti kötelezettségeknek való megfelelés, különös tekintettel a biológiai vagy toxinfegyverek terrorizmus céljával való megszerzése vagy felhasználása veszélyének megszüntetésére, beleértve az olyan anyagokhoz, felszerelésekhez és ismeretekhez való lehetséges terrorista hozzáférést is, amelyek biológiai és toxinfegyverek fejlesztéséhez és gyártásához használhatók; vi. a leszerelésnek, az érzékeny anyagok, a létesítmények és a szakértelem ellenőrzésének és biztonságának támogatására irányuló G8 globális partnerségi programok; vii. a 2003 és 2005 közötti időszakban az ülésszakok közötti munkaprogram keretében eddig elvégzett munka mérlegelése és az azzal kapcsolatos további fellépésről való döntés, valamint a következőkkel kapcsolatos közös megegyezésről és hatékony fellépésről folytatott párbeszédre és ezek elősegítésére irányuló erőfeszítések: a BTWC-ben meghatározott tilalmak végrehajtásához szükséges nemzeti intézkedések meghozatala, a büntető jogszabályok elfogadását is beleértve; a kórokozó mikroorganizmusok és a méreganyagok biztonsága és felügyelete megteremtésének és fenntartásának nemzeti mechanizmusai; a biológiai vagy toxinfegyverek állítólagos használatával kapcsolatos esetekre vagy betegségek gyanús kitörésére való válaszadás, azok kivizsgálásának és hatásainak enyhítése tekintetében a nemzetközi képességek erősítése; az emberekre, állatokra és növényekre hatással lévő fertőző betegségek ellenőrzésére, felismerésére, megállapítására, valamint az e betegségekkel szembeni küzdelemre irányuló nemzeti és nemzetközi intézményi erőfeszítések, valamint a meglévő mechanizmusok erősítése és bővítése; a tudósok számára készített magatartási kódex tartalma, ennek elfogadása és életbe léptetése; annak tudomásul vétele, hogy a fenti kérdések terén valamennyi részes állam részéről további erőfeszítések szükségesek a BTWC végrehajtásának elősegítése céljából.